Esloveniako geografia

Eslovenia Europa Erdialdean kokaturik dagoen herrialde txikia da, Alpeen eta Mediterraneoaren artean dagoena.


 Estatu mugakideak 
Mugakideak: Italia mendebaldean, itsaso Adriatikoa hego-mendebaldean, Kroazia hegoalde eta ekialdean, Hungaria ipar-ekialdean eta Austria iparraldean.

 Topografia 
 Natura eskualdeak 
Europako lau eremu geografikok bat egiten dute Eslovenian: Alpeek, Dinariar Alpeek, zabaldi panoniarrak eta Mediterraneoak. Esloveniako puntu altuena Triglav mendia da (2.864 m), eta herrialdeko batez besteko altuera 557 metro da. Esloveniako berezko lurraldeaz gainera, beste lurralde hauek ere hartzen ditu barnean: Karniola, Istriako iparraldea, Triesteko zati bat eta Estiriako hegoaldea.

Eslovenia oso lurralde menditsua da, eta goi-lautadaz betea (Esloveniako Alpeak, Kras-eko goi-lautadak). Itsasertza, berriz, laua da. Karstalde garrantzitsuak daude Eslovenian: Karniola Zuria edo Notrajsko («barrengo herria») eta Dolenjsko («herri beherea»). Triesteko iparraldean daude Postojnako leizea edo Škocjan leizeak, biak ala biak ere oso leize ospetsuak, eta Panoniako muino eta lautadak hedatzen dira. Primorjeko lautadak zabaltzen dira Istriako iparraldean. Herrialdearen azaleraren erdia (10,124 km2) basoek hartzen dute: Finlandia eta Suediaren ondoren, baso-portzentajeari dagokionez, Europako hirugarrena da Eslovenia.

 Mendiak 
Eslovenian dauen mendiak hiru multzotan banatzen dira:
 Juliotar Alpeak:

 #  Mendia  Altuera  Irudia 1  Triglav 2.864 m  150px 2  Škrlatica 2.740 m  150px 3  Mangart 2.679 m  150px 4  Visoki Rokav 2.646 m  150px 5  Jalovec 2.645 m  150px 6  Veliki Oltar 2.621 m  150px 7  Razor 2.601 m  150px 8  Kanjavec 2.568 m  150px

 Kamnik-Savinjako Alpeak:

 #  Mendia  Altuera  Irudia 1  Grintovec 2.558 m  150px 2  Jezerska Kočna 2.540 m  150px 3  Skuta 2.533 m  150px

 Karavanke:

 #  Mendia  Altuera  Irudia 1  Stol 2.236 m  150px 2  Košutnikov turn 2.133 m  150px 3  Kordeževa glava 2.126 m  150px

 Hidrografia 
 Ibaiak 
Kontraesana dirudien arren, Esloveniako lurraldearen % 81 Itsaso Beltzeko isurialdeak osatzen du, horrela beraz herrialdeko hiru ibai nagusiak diren Drava, Sava eta Mura ibaiek ipar-mendebaldetik hego-ekialdera zeharkatzen dute Eslovenia eta Danubiora isurtzen dituzte beren urak. Itsaso Adriatikora doan ibai garrantzitsuena Soča (Isonzo) da.

 #  Izena  Eslovenian (Guztira)  Ahoa  Irudia 1  Sava 221 (900) km  Danubio  150px 2  Drava 142 (707) km  Danubio  150px 3  Kolpa 118 (297) km  Sava  150px 4  Savinja 102 (102) km  Sava  150px 5  Soča (Isonzo) 96 (138) km  Adriatikoa  150px 6  Mura 95 (480) km  Danubio  150px 7  Krka 95 (95) km  Sava  150px 8  Sotla 89 (89) km  Sava  150px 9  Dravinja 73 (73) km  Drava  150px 10  Ledava 68 (76) km  Mura  150px 11  Pesnica 65 (69) km  Drava  150px

 Aintzirak 
 #  Izena  Azalera  Irudia 1  Cerknica aintzira  38 km²  150px 2  Ptuj urtegia  3'50 km²  150px 3  Bohinj aintzira  3'18 km²  150px 4  Bled aintzira  1'45 km²  150px 5  Palčje aintzira  1'00 km²  150px

 Ur-jauziak 
 #  Izena  Altuera  Irudia 1  Rinka ur-jauzia  90 m  150px 2  Savica ur-jauzia  60 m  150px 3  Peričnik ur-jauzia  52 m  150px

 Geologia 
Herrialdea eremu sismiko nahiko aktiboan dago: izan ere, Eurasiako plakak eta Afrikako plakak Adriatikoko plaka txikia sarritan estutzen dute. 60 lurrikara inguru kontatu izan dira historian zehar, batzuk gogorrak, 1895ekoa esate baterako. Mugimendu horiuen ekintzen ondorio dira Juliotar Alpeak eta Dinariar Alpeak.

 Leizeak 
Esloveniako mendebaldean Karst izeneko eremua dago, kareharriz osatutako leizez betea: haren izena erabiltzen da, eremu karstikoa izendatzeko. Postojnako leizea edo Škocjan leizeak oso ospetsuak dira; bigarrenak, gainera, Gizateriaren Ondare izendatu zuten UNESCOk 1986an.
 #  Leizea  Luzera  Irudia 1  Postojnako leizea 24.120 m  150px 2  Križna leizea 8.273 m  150px 3  Planina leizea 6.656 m  150px 4  Škocjan leizeak 6.200 m  150px

 Babesturiko eremuak 
 Parke nazionalak 
Parke Nazional bakarra dauka, Triglav Parke Nazionala, izen bereko mendiaren (2.864 m) ingurua hartzen du, herrialdearen ipar-mendebaldea. 880 km²-ko azalera du eta 1981 urtean eratu zen. Eskualde mailako parkeak ere izendatu ditu; Karniola barnekoa, Kozje parkea eta Škocjan leizeak.

 Biosfera Erreserba 
Eslovenian bi Biosfera erreserba izendatu dira, Juliotar Alpeak eta Karst goi-ordokia.

 Ramsarko hitzarmena 
Ramsarko hitzarmena betetzen duten hiru eremu ere badaude, Cerknica aintzira, Sečovlje gatzagak eta Škocjan leizeak.

 Natura 2000 
Eslovenian hainbat eremu izendatu dira Natura 2000, besteak beste: Juliotar Alpeak, Kamnik-Savinjako Alpeak, Karavanke mendilerroa, Ljubljanako padurak, Cerknica aintzira, Drava ibaia, Mura ibaia, Kolpa ibaia, Karst goi-ordokia, Sečovlje gatzagak...

 Ikus, gainera 
 Eslovenia

 Kanpo estekak